CELEX: 52007PC0218
Language: mt
Date: 2007-04-25 00:00:00
Title: Rakkomandazzjoni għal deċiżjoni tal-Kunsill dwar l-adeżjoni tal-Bulgarija u r-Rumanija għall-Konvenzjoni tas-26 ta' Mejju 1997, imfassla abbażi ta' l-Artikolu K.3(2)(c) tat-Trattat ta' l-Unjoni Ewropea, dwar il-ġlieda kontra l-korruzzjoni ta' uffiċjali tal-Kominitajiet Ewropej jew uffiċjali ta' l-Istati Membri ta' l-Unjoni Ewropea.

Avviż Legali Importanti

|

52007PC0218

Rakkomandazzjoni għal deċiżjoni tal-Kunsill dwar l-adeżjoni tal-Bulgarija u r-Rumanija għall-Konvenzjoni tas-26 ta' Mejju 1997, imfassla abbażi ta' l-Artikolu K.3(2)(c) tat-Trattat ta' l-Unjoni Ewropea, dwar il-ġlieda kontra l-korruzzjoni ta' uffiċjali tal-Kominitajiet Ewropej jew uffiċjali ta' l-Istati Membri ta' l-Unjoni Ewropea.  /* KUMM/2007/0218 finali - CNS 2007/0072 */  

	[pic] | KUMMISSJONI TAL-KOMUNITAJIET EWROPEJ |Brussel 25.4.2007KUMM(2007) 218 finali2007/0072 (CNS)Rakkomandazzjoni għalDEĊIŻJONI TAL-KUNSILLdwar l-adeżjoni tal-Bulgarija u r-Rumanija għall-Konvenzjoni tas-26 ta' Mejju 1997, imfassla abbażi ta' l-Artikolu K.3(2)(c) tat-Trattat ta' l-Unjoni Ewropea, dwar il-ġlieda kontra l-korruzzjoni ta' uffiċjali tal-Kominitajiet Ewropej jew uffiċjali ta' l-Istati Membri ta' l-Unjoni Ewropea.(preżentata mill-Kummissjoni)MEMORANDUM TA’ SPJEGAZZJONIL-Att ta' l-2005 dwar l-adeżjoni tal-Bulgarija u r-Rumanija[1] introduċa sistema simplifikata għall-adeżjoni tal-Bulgarija u r-Rumanija għall-konvenzjonijiet (u l-protokolli) konklużi mill-Istati membri abbażi ta' l-Art. 34 TEU (li qabel kien Art. K. TEU) jew Art. 293 KE. Fil-fatt mhux aktar meħtieġ, bħalma kien fl-imgħoddi, li jkunu negozjati u konklużi protokolli speċifiċi dwar l-adeżjoni għal dawn il-konvenzjonijiet (li riedu jkunu ratifikati minn 27 stat): L-Artikolu 3(3) ta' l-Att sempliċiment jipprovdi li l-Bulgarija u r-Rumanija jaċċedu għal dawn il-konvenzjonijiet u l-protokolli permezz ta' l-Att dwar l-Adeżjoni.L-Artikolu 3(3) u 3(4) ta' l-Att dwar l-Adeżjoni jipprovdi li f'dak il-każ, il-Kunsill għandu jadotta deċiżjoni li tiddetermina d-data li fiha dawn il-konvenzjonijiet jidħlu fis-seħħ għall-Bulgarija u r-Rumanija u biex jagħmlu l-aġġustamenti kollha meħtieġa f'dawn il-konvenzjonijiet minħabba l-adeżjoni taż-żewġ Stati Membri (li fi kwalunkwe każ, trid tinkludi l-adozzjoni tal-konvenzjonijiet fil-lingwi Bulgari u Rumeni, sabiex dawn il-verżjonijiet ikunu "awtentiċi indaqs"). Il-Kunsill għandu jaġixxi fuq rakkomandazzjoni tal-Kummissjoni, wara li jkun ikkonsulta mal-Parlament Ewropew.Anness I ta' l-Att ta' L-Adeżjoni jagħti l-lista ta' seba' konvenzjonijiet u protokolli kkonċernati fil-qasam tal-Ġustizzja u l-Affarijiet Interni.Il-lista tinkludi l-Konvenzjoni tas-26 ta' Mejju 1997, imfassla abbażi ta' l-Artikolu K.3(2)(c) tat-Trattat ta' l-Unjoni Ewropea, dwar il-ġlieda kontra l-korruzzjoni ta' uffiċjali tal-Kominitajiet Ewropej jew uffiċjali ta' l-istati Membri ta' l-Unjoni Ewropea.Din ir-Rakkomandazzjoni tal-Kummissjoni għal Deċiżjoni tal-Kunsill hija intenzjonata biex tagħmel l-aġġustamenti meħtieġa minħabba l-adeżjoni tal-Bulgarija u r-Rumanija għall-Konvenzjonijiet u l-Protokolli msemmija hawn, skond l-Artikolu 3(4) ta' l-Att ta' l-Adeżjoni.2007/0072 (CNS)Rakkomandazzjoni għalDEĊIŻJONI TAL-KUNSILLdwar l-adeżjoni tal-Bulgarija u r-Rumanija għall-Konvenzjoni tas-26 ta' Mejju 1997, imfassla abbażi ta' l-Artikolu K.3(2)(c) tat-Trattat ta' l-Unjoni Ewropea, dwar il-ġlieda kontra l-korruzzjoni ta' uffiċjali tal-Kominitajiet Ewropej jew uffiċjali ta' l-Istati Membri ta' l-Unjoni Ewropea.IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea,Wara li kkunsidra t-Trattat ta' Adeżjoni tal-Bulgarija u r-RumanijaWara li kkunsidra l-Att ta' l-Adeżjoni tal-Bulgarija u r-Rumanija (minn hawn 'il quddiem imsejjaħ "L-att ta' l-Adeżjoni") u partikolarment l-Artikolu 3(4) tiegħu,Wara li kkunsidra r-rakkomandazzjoni mill-Kummissjoni[2],Wara li kkunsidra l-opinjoni tal-Parlament Ewropew[3],Billi:1.  Il-Konvenzjoni dwar il-ġleda kontra l-korruzzjoni ta' uffiċjali tal-Komunitajiet Ewropej jew uffiċjali ta' l-Istati Membri ta' l-Unjoni Ewropea (minn hawn 'il quddiem imsejħa "il-Konvenzjoni kontra l-korruzzjoni ta' l-uffiċjali") ġiet iffirmata fis-26 ta' Mejju 1997 u daħlet fis-seħħ fit-28 ta' Settembru 2005.2.  Wara l-adeżjoni tagħhom fl-Unjoni Ewropea, L-Estonja, Ċipru, il-Latvja, il-Litwanja, l-Ungerija, il-Polonja, is-Slovenja u s-Slovakkja ddepożitaw l-istrumenti tagħhom dwar l-adeżjoni fil-Konvenzjoni kontra l-korruzzjoni ta' l-uffiċjali.3.  L-Artikolu 3 (3) ta' l-Att dwar l-Adeżjoni jipprovdi li l-Bulgarija u r-Rumanija jaċċedu għall-konvenzjonijiet u l-protokolli konklużi mill-Istati Membri, imniżżla f'Anness I ta' l-Att dwar l-Adeżjoni, li jiġbor, inter alia , il-Konvenzjoni dwar il-ġlieda kontra l-korruzzjoni ta' l-uffiċjali tal-Komunitajiet Ewropej jew uffiċjali ta' l-Istati Membri ta' l-Unjoni Ewropea. Dawn għandhom jidħlu fis-seħħ għall-Bulgarija u r-Rumanija fid-data deċiża mill-Kunsill.4.  Skond l-Artikolu 3(4) ta' l-Att ta' l-Adeżjoni l-Kunsill għandu jagħmel l-aġġustamenti kollha meħtieġa f'dawk il-konvenzjonijiet u protokolli minħabba l-adeżjoni,IDDEĊIEDA KIF ĠEJ:Artikolu 1Il-Konvenzjoni kontra l-korruzzjoni ta' l-uffiċjali għandha tidħol fis-seħħ għall-Bulgarija u r-Rumanija fl-ewwel jum ta' l-ewwel xahar minn wara d-data ta' l-adozzjoni ta' din id-deċiżjoni.Artikolu 2It-testi tal-Konvenzjoni kontra l-korruzzjoni ta' l-uffiċjali magħmula fil-lingwi Bulgari u Rumeni u annessi ma' din id-Deċiżjoni għandhom ikunu awtentiċi skond l-istess kondizzjonijiet bħat-testi l-oħra tal-Konvenzjoni kontra l-korruzzjoni ta' l-uffiċjali.Artikolu 3Din id-Deċiżjoni għandu jkollha effett mill-ġurnata ta' wara l-pubblikazzjoni tagħha fil- Ġurnal Uffiċjali ta' l-Unjoni Ewropea.Magħmul fi Brussell, [...]Għall-KunsillIl-PresidentANNESS It-Test tal-Konvenzjoni tas-26 ta' Mejju 1997, fil-lingwi Bulgari u Rumeni mfassla abbażi ta' l-Artikolu K.3(2)(c) tat-Trattat ta' l-Unjoni Ewropea, dwar il-ġlieda kontra l-korruzzjoni ta' uffiċjali tal-Komunitajiet Ewropej jew uffiċjali ta' l-Istati Membri ta' l-Unjoni Ewropea..[1] ĠU C 21.6.2005, 157, p.203[2] ĠU C […], […], p. […].[3] ĠU C […], […], p. […].